নারী দিবসে, লাখপতি দিদিদের কথা পেন ও নোটবুক হাতে শুনলেন প্রধানমন্ত্রী

গুজরাট: ‘মহিলাদের নিরাপত্তাই আমাদের অগ্রাধিকার’ শনিবার ৮ মার্চ আন্তর্জাতিক নারী দিবসে (International Women’s Day) গুজরাট (Gujrat) থেকে দেশের সমস্ত মহিলাকে এই বার্তা দিলেন প্রধানমন্ত্রী নরেন্দ্র মোদি (Naredra Modi)।

এদিন প্রধানমন্ত্রী বলেন, তার সরকার ধর্ষণের মতো নারকীয় কাজের জন্য কঠোর আইন প্রণয়ন করেছে। আন্তর্জাতিক নারী দিবসে গুজরাটের নভসারি জেলার ভানসি বোরসি গ্রামে এক সমাবেশে ভাষণ দিতে গিয়ে প্রধানমন্ত্রী বলেন, মহিলার নেতৃত্ব দিয়ে দেশকে উন্নয়নের পথে এগিয়ে নিয়ে যাচ্ছে। মোদি বলেন, বাড়ির একটি মেয়ে দেরি করে ফিরলে বাবা মা জিজ্ঞাসা করেন কেন এত দেরি? ছেলেদেরও জিজ্ঞাসা করুন রাতে বাড়ি ফিরতে এত দেরি হল কেন?

আরও পড়ুন: কংগ্রেসে থেকেও বিজেপির সঙ্গে যোগাযোগ, বহিষ্কার করা হবে তাদের: রাহুল গান্ধী

প্রধানমন্ত্রী বলেন, মহিলার বিরুদ্ধে অপরাধ দমনের জন্য, আমরা ধর্ষণের মতো জঘন্য অপরাধের জন্য মৃত্যুদণ্ডের বিধান রাখার জন্য আইন সংশোধন করেছি। সরকার নারীর মর্যাদা ও অধিকার রক্ষায় কাজ করে চলেছে। মহিলাদের সম্মান রক্ষায় একহাজারের বেশি শৌচাগার বানানো হয়েছে। তিন তালাকের বিরুদ্ধে কঠোর আইন প্রণয়ন করে, লক্ষ লক্ষ মুসলিম নারীকে অন্যায়ের হাত থেকে রক্ষা করা হয়েছে।

ভানসি বরসি গ্রামে ‘লালহ দিদি সম্মেলনে’ প্রধানমন্ত্রী ২৫,০০০-এরও বেশি স্বনির্ভর গোষ্ঠীর ২.৫ লক্ষেরও বেশি মহিলাকে ৪৫০ কোটি টাকার আর্থিক সহায়তাও প্রদান করেছেন। লাখপতি দিদিদের সঙ্গে কথা বলেন তিনি।

লাখপতি দিদিরা বললেন, প্রধানমন্ত্রী মোদির নীতি, তাঁর উৎসাহে আজ তাঁরা লাখপতি দিদি হয়ে উঠেছেন। লাখপতি দিদিরা বলেন, প্রধানমন্ত্রীর উৎসাহে কয়েকবছরের মধ্যেই ক্রোড়পতি দিদি অনুষ্ঠানে আসবেন। এক লাখপতি দিদি বলেন, প্রধানমন্ত্রীর সঙ্গে বৈঠকের জন্য আমন্ত্রণ পেয়ে তাঁরা গর্বিত। প্রধানমন্ত্রী বলেন, ৩ কোটি লাখপতি দিদির লক্ষ্যমাত্রা খুব শীঘ্রই পূরণ হবে। এরপরই ৫ কোটির লক্ষ্যমাত্রার দিকে এগিয়ে যাওয়া হবে। এদিন লাখপতি দিদিদের কথা শোনার সময় প্রধানমন্ত্রীর হাতে ছিল পেন ও নোটবুক।